Konsertti- ja kongressitalo Mikaeli - Suomen kiinnostavin tapahtumatalo

Lauluyhtye Rajaton: Rajaton joulu 2022
2022-11-30 19:00 (Europe/Helsinki)
Rajaton Joulu 2022
Joulun rajattomin soundtrack on taas täällä!
Kymmenille tuhansille suomalaisille perinteeksi muodostunut Lauluyhtye Rajattoman joulukiertue starttaa tänä vuonna Kuopion Musiikkikeskuksesta 25.11. ja kiertää sen jälkeen Suomen konserttisaleja yli viidellätoista konsertilla joulutunnelmaa jakamassa.
Yleisön rakastamat joulun suosikkikappaleet sekä tuoreet sävellykset muodostavat kokonaisvaltaisen elämyksen, jossa joulutunnelma on taattu!
Tervetuloa konsertteihin – joulu on Rajaton!
Liput 39,50€

Jarkko Ahola – Särmää & Sävyjä
2022-11-27 19:00
JARKKO AHOLA SÄRMÄÄ & SÄVYJÄ –KONSERTTISALIKIERTUEELLE SYKSYLLÄ
Monipuolinen rocktenori Jarkko Ahola lähtee lokakuussa kolmetoista konserttia käsittävälle Särmää & Sävyjä -konserttisalikiertueelle. Menestyksekkäällä urallaan niin raskasta rockia, ikivihreitä klassikoita, pop-musiikkia kuin joululaulujakin esittänyt laulaja-lauluntekijä aloittaa kiertueensa 15. lokakuuta Jyväskylästä. Kiertue päättyy Tampere-taloon 3. joulukuuta.
Vuosien saatossa Aholan konserttien musiikkityylit ja biisivalinnat ovat laajentuneet sellaisiin mittoihin, että dynamiikan ja nyanssien merkitys korostuu. Taitavana tulkitsijana tunnettu Ahola haluaa tulevissa konserteissa ottaa käyttöön koko repertuaarinsa ja tarjota kuulijoille särmää ja sävyjä.
– Olen aina ollut kiinnostunut monenmoisesta musiikista, vaikka varsinkin urani näkyvän alun määrittävä tekijä oli voimaa ja kunniaa uhkuva Teräsbetoni. Siinä ohella sekä jälkeen tein kuitenkin kaikenlaista muuta. Jossain vaiheessa sain kuulla, että ääneeni ja esiintymiseeni oli tullut lisää sävyjä. Aluksi suhtauduin huomioon varauksella, sillä olin pitänyt arvossa voimallista ja ehkä raakaakin ilmaisua – sitähän Metallitotuus oli vaatinut! Olen kuitenkin huomannut, että samat elkeet eivät aina toimineet laajentuneeseen musiikkityylien kenttään, vaikka joskus toki toivatkin vanhaan sävelmään uutta särmää. Tervetuloa kesän lämmön jälkeen konserttisalien spottien loisteeseen nauttimaan hienosta musiikista, Jarkko Ahola sanoo.
Seuraa Jarkko Aholaa somessa:
Facebook
Spotify
Youtube
www.jahola.com
Liput:
Rivit 1 – 10 katsomon lavan edestä hinta 43,50 €
Rivit 11 – 21 keskipermanto 39,50 €
Parvi/ näkörajoitepaikat 35,50 €
Järj. Warner Music Live

Mamba / PERUTTU
2022-11-26 19:00
Mamban konsertti Mikkelin Mikaelissa 26.11.2022 on valitettavasti peruttu (aiemmat päivät 10.10.2020, 19.3.2021, 2.10.2021, 5.2.2022 ja 19.11.2022. ). Lippurahojen palautusta voi hakea oheisesta linkistä 31.12.2022 asti. Lue ohjeet palautuksiin täältä.

Keikkatauon jälkeen Mamba palaa jälleen estradeille.
Konsertti keskittyy Mamban vanhoihin hitteihin.
Tero Vaara – kitara, laulu
Pete Nikkinen – koskettimet
Ville Nurmi – kitara
Harri Lehtonen – rummut
Jari Heino – basso
Liput 32,00 € (sis. käsittelykulun)

WALTTERI TORIKKA & L'ORCHESTRA DELLA SPERANZA - AMORE
2022-11-25 19:00
Waltteri Torikan konsertti 13.3.2022 Mikaelissa siirtyy. Uusi ajankohta on 25.11.2022 klo 19. Huomaa myös muuttunut kellonaika! Jo ostetut liput käyvät sellaisenaan uuteen ajankohtaan.
Mikäli uusi ajankohta ei sovi, lippurahojen palautusta voi hakea 27.2.2022 mennessä linkistä: https://web.lippu.fi/palautus/
Konserttien ohjelmisto ammentaa tunnetuista sävelistä meiltä ja maailmalta. Luvassa on viihdeklassikoita, italialaisia ja espanjalaisia sävelmiä, elokuvamusiikin helmiä ja kauneimpia rakkauslauluja.
Amore-konserteissa karismaattista baritonia säestää suomalaisista huippumuusikoista koostuva l’Orchestra della speranza -kokoonpano, jota luotsaa Torikan pitkäaikainen yhteistyökumppani, pianisti ja kapellimestari Marko Hilpo.
Waltteri Torikka on Suomessa ja ulkomailla uraa luova ooppera- ja konserttilaulaja. Platinaa ja kultaa myyneitä albumeita sekä listaykkösiä julkaissut Torikka on esiintyjänä kotonaan yhtä lailla suurilla areenoilla kuin intiimeissä konserttisaleissa. Syksyllä 2021 Torikka tanssi itsensä Tanssii tähtien -kanssa ohjelman finaaliin ja yllätti Masked Singer -kilpailun toiselle sijalle nousseena Bilepandana. Loppuvuoden 2021 Waltteri Torikka konsertoi kirkoissa Natale – Oi jouluyö -kiertueen merkeissä.
Liput alk. 38,50€
Konsertin kesto noin 2h, sisältää väliajan
www.warnermusiclive.fi/waltteritorikka
Seuraa Waltteri Torikkaa somessa:
www.facebook.com/warnermusiclive
www.instagram.com/warnermusiclive/

Rakuunasoittokunta - Saimaa III: Säveliä Suomesta
2022-11-24 19:00
Rakuunasoittokunta, kapellimestareina musiikkimajurit Riku Huhtasalo ja Tomi Väisänen
Saimaa III tarjoaa kuulijoille mielenkiintoisen, suomalaisesta klassisesta puhallinmusiikista koostuvan kokonaisuuden. Rakuunasoittokunnan solistiksi saapuu saksofonitaiteilja Kai Ruskeepää, joka esittää konserteissa Juha Piston Saksofonikonserton. Luvassa on siis puhallinmusiikin juhlaa. Konserteilla juhlistetaan sotilasmusiikin perinnepäivää. Tervetuloa mukaan!
Lipun hinta 20,00€
Järj. Rakuunasoittokunta

MIKKELIN KAUPUNGINORKESTERI: SAIMAA SINFONIETTA - RAKKAUDEN TERVEHDYS
2022-11-18 19:00
pe 18.11.2022 klo 19, Mikaeli

Taavi Oramo, kapellimestari
Johanna Rusanen, sopraano
Jean Sibelius: Rakastava-sarja
Milko Kelemen: Love song
Joaquín Rodrigo: Cuatro madrigales amatorios (neljä madrigaalia rakkaudesta)
Richard Wagner: Prelude & Liebestod oopperasta Tristan ja Isolde (sov. Iain Farrington)
Ludvig van Beethoven: Sinfonia nro 3 ”Eroica”
Rakkaus ei koskaan häviä. Rakkaus murtaa kaikki esteet. Rakkaus muuttaa kaiken. Rakkaus lienee ilman muuta suurin ja kestävimmin koko ihmiskuntaa muuttava voima. Ei todellakaan liene keksitty mitään, mikä voittaisi todellisen ja ikuisen rakkauden.
Siispä rakkaus on peruskauraa myös suurten tunteiden ja ilmaisujen oopperataiteessa. Tämän kirkkaimpiin oopperatähtiimme kuuluva Johanna Rusanen-Kartano tietää erinomaisesti ja tuo kuultavaksemme kenties kaikkien aikojen suurimman rakkauskohtauksen: Isolden lemmenkuolon, jossa Isolde näkee kuolleen Tristanin kirkastuvan ja kohoavan laulamaan ikuista laulua – ennen kuin kuolee itse ja seuraa perässä. Richard Wagnerin ekstaattinen huuma kestää vain silmänräpäyksen, mutta jättää ikuisen jäljen jokaiseen kokijaansa. Dramaattisten sopraanojen unelmanumeron rinnalla eivät kuitenkaan millään muotoa kalpene espanjalaisen Joaquín Rodrigon rakkausmadrigaalit, jotka pohjautuvat renessanssiaikaisiin sonetteihin ja tuovat tuulahduksen maailmasta, jossa rakkaus koetaan koko maailman voimin siitä yhdessä riemuiten.
Kapellimestariurallaan raketin lailla nouseva Taavi Oramo pohjustaa rakkauden huumaa paitsi Sibeliuksen, myös kroatialaisen Milko Kelemenin rakkaudellisilla mietelmillä. Eikä näin pakahduttavan vahvan teeman perään voi soittaa mitään muuta kuin yhtä vahvaa tavaraa: Beethovenin sankarisinfonia räjäytti aikanaan kaikki pankit ja on raivannut tietä koko nykyiselle käsityksellemme musiikista. Vaikuttaako se siis yhtä pakahduttavasti kuin rakkaus?
LIPUT: 30 € / 27 € / 12 €
Lipunmyynnistä vastaa Mikkelin Kaupunginorkesteri
Yhteystiedot: https://mikkelinkaupunginorkesteri.fi/yhteystiedot/

Ryhmä Hau & Kikattava Kakkiainen
2022-11-13 14:00
Tapahtuma on siirtynyt. Uusi ajankohta on sunnuntai 13.11.2022 klo 14.00.
Tapahtuman uusi nimi: Ryhmä Hau & Kikattava Kakkiainen
Alkuperäisille päivämäärille (su 10.10.2021 ja su 20.3.2022) ostetut liput käyvät sellaisenaan uuteen ajankohtaan. Mikäli uusi ajankohta ei syystä tai toisesta sovi, on lipuista mahdollista hakea palautusta linkin kautta https://web.lippu.fi/palautus 30.4.2022 mennessä.

Ryhmä Hau & Kikattava Kakkiainen – Legendaarinen yhteisesiintyminen Mikaelissa!
Kikattava Kakkiainen kertoo pienestä hapsenkakkiaisesta, jolla on aivan erityisen tarttuva nauru.
Kakkiaisen ja kumppaneiden seikkailuja Havunhelman metsässä on saanut toistaiseksi seurata mobiilipelien ja Pikku Kakkosen suositun animaatiosarjan avulla, mutta nyt vuorossa on lasten pitkään odottama Kakkiaisen ensimmäinen oma biisi!
Kikattava Kakkiainen lähtee viihdyttämään lapsia myös keikoille Kikattavan Kakkiaisen discossa, jossa DJ Kakkiainen soittaa musiikkiansa ja MC Citykani tanssittaa, leikittää, liikuttaa sekä levittää naurua ja iloista mieltä kaikille lapsille ja lapsenmielisille. Kokonainen albumillinen Kikattavan Kakkiaisen musiikkia ilmestyy lokakuun lopussa.
Gigglebug Entertainmentin tuottama, 3-8 vuotiaille suunnattu Kikattava Kakkiainen on suurin Suomessa tuotettu lastenanimaatiosarja. Suomessa sarjaa esitetään Ylen Pikku Kakkosessa ja kansainvälisesti se on toistaiseksi myyty 13 maahan ja käännetty 13 eri kielelle. Sarjasta on jo ilmestynyt kolme mobiilipeliä, kaksi kirjaa ja yksi kokonainen kausi TV-sarjaa. Kikattava Kakkiainen -mobiilipelit ovat olleet Appstoren lasten aplikaatioiden ykkösenä 64 maassa.
Ryhmä Hau eli Paw Patrol on maailmanlaajuisesti huippusuosittu lasten TV-sarja. Ryhmä Hau on kahdeksasta koiranpennusta koostuva pelastuspartio, jonka johtaja on Riku. Ryhmä Hau on lasten ehdoton suosikki.
LIPUT:
Peruslippu 27,50 €
Perhelippu 2 aikuista + 2 lasta 95,00 €

TipTap Stand Up -Suuri Pikkujoulu Show & Dinner
2022-11-12 20:00
TipTap Stand Upissa nauretaan ja juhlitaan Mikkelissä hauskimmassa pikkujouluillassa!
Hauskuutta näistä kinkereistä ei puutu, sillä pienissä jouluissa nauretaan kimpassa Suomen huippukoomikoiden seurassa. TipTap StandUp – Suuri pikkujoulushow pistää poskihermot paukkaamaan André Wickströmin, Anna Rimpelän, Ali Jahangirin ja Mika Eirtovaaran kera!
Suosittelemme varaamaan isomman ryhmän kinkerit jo nyt, sillä joustamme kyllä ryhmien vahvistusajassa. Katsotaan tilanne ja vahvistus vasta 31.8. Lähde siis mukaan luomaan elämyksiä työporukkasi, ystäviesi tai minkä tahansa pikkujoulupoppoon voimin!
Ennen illan esitystä Ravintola Mikaelissa on tarjolla Välimerellinen joulumenu. Katso herkullinen kattaus alta. Lämpimästi tervetuloa! Nämä liput viedään käsistä joka vuosi, joten ei oo häpee olla nopee!
Liput palvelupalkkioineen:
Peruslippu 40,00 €
Eläkeläinen, opiskelija, työtön 36,00 €
Shown kesto noin 2h, sis. väliajan

SHOW & DINNER klo 17.30
Vihersalaattia ja talon kastiketta
Grillattuja tapas- kasviksia
–Paahdettua artisokkaa
–Herkkusieniä Balsamico
–Grillattua paprikoita
–Marinoituja oliiveja
Kylmäsavulohicarpaccio, Dijonkastiketta ja kapriksia
Maalaismaksapate’ta ja herukkahyytelöä
Härän paahtopaistia ja paahdettua tomaattia
Peruna-parmesan gratiinia
Kirsikka-tiramisua
Pöytävaraukset ennakkoon Tilaa väliaikatarjoilu-lomakkeen kautta tai sähköpostiosoitteeseen henrik@serviini.fi
Menun hinta: 35,00€

Danny 80 vuotta – Kunniakierroksella
2022-11-11 19:00
Danny täyttää 80 vuotta – mittava kunniakiertue ympäri Suomen käynnistyy syksyllä!
Suomalaisen viihdemaailman legendoihin lukeutuva Ilkka ”Danny” Lipsanen lähtee syksyllä mittavalle kiertueelle juhlistaen samalla tulevaa 80-vuotissyntymäpäiväänsä. Kyseessä on Dannyn viimeinen koko Suomen kattava kiertue, ja hän haluaa sen myötä kiittää kaikkia ihailijoitaan vuosien varrella saamastaan tuesta.
– Edellisellä kiertueellani monet ihmiset tulivat juttelemaan kanssani ja kiittämään minua musiikistani ja luomastani show-perinteestä. Samalla sain toiveita pitää vielä joskus sellaisen konsertin, joka keskittyisi pääasiassa omiin hitteihini vuosikymmenten varrelta – siis lauluihin, jotka ovat jääneet suomalaiseen sielunmaisemaan. Juhlakiertueella näin tuleekin tapahtumaan ja luvassa ovat yleisön pyynnöstä kaikkien aikojen suurimmat hittini, Danny kertoo.
Konsertin kesto noin 2h (sis. väliajan)
Peruslippu 59,00 €
– Ovet klo 18:00
Meet&Greet -lippu 119,00 €
– Aiempi sisäänpääsy tilaisuuteen klo 17:00
– Danny 80 -vuotta Meet&Greet -passi
– Konserttilahja nimikirjoituksella
– Artistitapaaminen klo 17:00 alkavassa tilaisuudessa
– Istumapaikat salin parhailta paikoilta
Järjestäjä pidättää oikeuden aikataulu- ja ohjelmamuutoksiin
Kunniakierros-juhlakiertueen järjestää Loud n’ Live Promotions oy

MIKKELIN KAUPUNGINORKESTERI: ESTRADILLA MUSIIKKIOPISTON SOLISTIT
2022-11-10 17:30
to 10.11.2022 klo 17:30, Mikaeli
Jyrki Lasonpalo, kapellimestari
Mikkelin musiikkiopiston solistit
Mikkelin musiikkiopisto on tarjonnut laadukasta musiikinopetusta jo yli kuuden vuosikymmenen ajan. Oppia voi ammentaa perinteisten klassisten soittimien saralla ja nykyään myös rytmimusiikin ja sähköisten soittimien parissa. Mikkelin kaupunginorkesterin ja musiikkiopiston perinteikkäässä yhteiskonsertissa lavalla nähdään musiikkiopiston nuoria taitajia esittelemässä osaamistaan ammattiorkesterin säestyksellä. Musiikkityylejä on luvassa klassisesta rytmimusiikkiin ja solisti-instrumentteja nähdään orkesterin edessä useita. Tällä kertaa esitykset laajenevat lisäksi Mikaelin komeisiin lämpiötiloihin, joten musiikista pääsee nauttimaan myös virvokkeiden ääressä. Musiikkiopiston soittajat ja kaupunginorkesteri muodostavat konserttia varten yhteisorkesterin, jossa musiikkiopiston nuoret muusikot pääsevät soittamaan rinta rinnan orkesterin ammattilaisten kanssa. Upeita kokemuksia luvassa nuorille solisteillemme sekä tietysti yleisölle.
LIPUT: 21 € / 19 € / 8 €
Lipunmyynnistä vastaa Mikkelin Kaupunginorkesteri
Yhteystiedot: https://mikkelinkaupunginorkesteri.fi/yhteystiedot/

Viidestoista Yö -musikaali
2022-11-05 19:00
Huikea matka Juicen ja hänen ystäviensä maailmaan!
Juicea on pidetty suomalaisen rock-musiikin isähahmona ja Manserockin luojana. Hän oli nerokas laulaja ja lauluntekijä, sanoittaja ja kirjailija. Hän on laulanut itsensä omintakeisilla kappaleillaan kaikkien suomalaisten sydämiin. Hän oli mestarillinen riimittelijä, yhteiskuntakriitikko ja inhimillisyyden puolesta puhuja. Hänen lauluissaan on myös paljon huumoria ja ne kertovat usein rakkaudesta.
Juicea esittää upea artisti ja muusikko Matti Mikkonen alias Matthau Mikojan, manserockari jo toisessa sukupolvessa. Mikkonen on Popedan alkuperäiskitaristin Arwo Mikkosen poika, joten musiikki miehellä on ollut verissä aina. Hän on luonut kansainvälistäkin uraa mm. Bloodpit-yhtyeen keulakuvana sekä omalla soolobändillään Matthau Mikojan Band. Viime vuodet hän on keskittynyt soolokeikkojen ohella musiikkiteatteriin, ja saatatkin muistaa hänet Sammy Babitzinin roolista supersuositusta Kirka-musikaalistamme.
Juice oli kotoisin Juankoskelta pieneltä teollisuuspaikkakunnalta Pohjois-Savosta. Juicen perheessä oli viisi lasta, joista kolme kuoli nuorena. Hänen vaneritehtaalla työskennellyt isänsä kuoli poikansa ollessa vain 11-vuotias. Vaikeassa tilanteessa Juhani joutui jo nuorena ottamaan paljon vastuuta perheestään. Hänen vahvatahtoinen äitinsä säilyi tärkeänä henkilönä läpi hänen elämänsä.
Juankoskelta Juice lähti Tampereen Kieli-instituuttiin opiskelemaan. Opiskelupiireissä hän tapasi Mikko Alatalon ja Harri Rinteen, ja heidän ystävyytensä tuli pian muuttamaan koko suomalaista musiikkimaailmaa. Ystävykset perustivat legendaarisen Coitus Int – yhtyeen, joka sai nopeasti jalansijaa opiskelijapiireissä.
Juice oli ahkera säveltäjä ja sanoittaja, ja jo 25-vuotiaana hän lukeutui tunnetuimpiin suomalaisiin rock-laulajiin. Juicen yhtyeet vaihtuivat usein vuosien saatossa, mutta tunnetuimpina voidaan pitää Juice Leskinen Slamia ja Juice Leskinen Grand Slamia.
Juice oli itsetietoinen, rakastettava ja samalla vaikea taiteilijapersoona, joka eli boheemia taiteilijaelämää. Hänen elämäänsä kuuluivat monet syvät rakkaudet, niiden päättymiset ja runsas alkoholinkäyttö. Juicen sanotaankin eläneen vahvasti rakkaudesta.
Musikaalissa tehdään huikea aikamatka Juicen ja hänen ystäviensä maailmaan. Juicen suurimpien klassikoiden lisäksi kuulemme Mikko Alatalon tuotantoa, Manserockin parhaita paloja, unohtamatta Tuuliajolla risteilyn hulvattomia yhtyeitä. Musikaalissa kuullaan mm. kappaleet: Viidestoista yö, Syksyn Sävel, Marilyn, Mä maalaispoika oon, Hän hymyilee kuin lapsi, Kaksoiselämää, Musta aurinko nousee, Aamu alkaa A:lla, ja monia muita.
Tervetuloa nauttimaan, pöytä on katettu suomalaisen rockin parhailla antimilla!

Esityksen kesto 2 tuntia ja 40 minuuttia
Liput sis pp:
Normaali 39€
Eläkeläinen 36€
Opiskelija ja työtön 27€
Ryhmä yli 20 henkeä 36€

Tuotanto Suomen Musiikkiteatteri
www.musiikkiteatteri.fi

Show Must Go On / PERUTTU
2022-11-05 18:00 - 19:00
Tapahtuma on peruttu (tapahtumapäivät 4.12.2020, 25.3.2022, 5.11.2022). Liput voi palauttaa 30.6.2022 mennessä osoitteessa web.lippu.fi/palautus

Tuotanto Suomen Musiikkiteatteri
www.musiikkiteatteri.fi

Scandinavian Hunks: One Night Only -20-vuotisjuhlakiertue!
2022-11-04 19:00
Scandinavian Hunks – One Night Only -tilaisuus Mikkelin Mikaelissa 30.3.2022 siirtyy.
Uusi päivämäärä on pe 4.11.2022 klo 19.00. Ostetut liput käyvät sellaisenaan tulevaan ajankohtaan tai lippurahojen palautusta voi hakea 28.2.2022 mennessä linkistä: https://web.lippu.fi/palautus
Scandinavian Hunks matka alkoi vuonna 2001 ja tavoite oli heti kirkas: jos tälle matkalle lähdetään, niin tehdään se, niin hyvin kuin osataan.
Kaveruksilla oli kova halu hurmata ja tuoda yleisölle iloa pilke silmäkulmassa ja tehdä samalla jotakin hyvää. Vaikka alussa olikin ajatus toteuttaa ainutlaatuinen ilta naisyleisölle, on Hunks ollut aina suvaitsevainen ryhmä, joka on vuosien aikana esiintynyt myös usein pelkälle miesyleisölle.
Scandinavian Hunks ryhmä on ollut 20 vuoden aikana monessa hyväntekeväisyydessä mukana. Suuri yleisö muistaa varmastikin parhaiten Hunks-ryhmän seinäkalenterit, joiden tuotto on lahjoitettu Syöpäsäätiölle rintasyövän tutkimuksen tukemiseen. Kaiken ohella Hunks on tukenut myös esimerkiksi erään pahoja vastoinkäymisiä kokeneen yksinhuoltajaäidin perhettä, mistä jäivät liikuttavat rakkaat muistot koko ryhmälle.
Kahdenkymmenvuoden aikana Scandinavian Hunks on hurmannut fanejaan, niin Suomessa kuin kansainvälisestikin!
Suomessa on tehty useita konserttisalikiertueita. Lisäksi Hunks on esiintynyt yökerhoissa, risteilyaluksilla, kauppakeskuksissa ja jopa suurilla kesäfestivaaleilla. Suomen lisäksi Hunks on esiintynyt myös Ruotsissa, Italiassa, Sloveniassa, Virossa, Turkissa, Espanjassa ja Saksassa. Kahteenkymmeneen vuoteen on mahtunut tuhansia keikkoja ja yli miljoonan katsojan yleisö.
One Night Only -20-vuotisjuhlakiertue!
Scandinavian Hunks -ryhmä kiertää vuoden 2022 aikana One Night Only -juhlakiertueella niin perusjäsenistön kuin uusien esiintyjien kera jättäen haikeana show areenat. Kiertueen päätteeksi Hunks-ryhmä sammuttaa show-valot ja sulkevat esiripun.
Juhlakiertueen tuottaa Hunks-ryhmän oma tuotantoyhtiö UNIQ Entertainment, joka täyttää niin ikää 20 vuotta samaan aikaa Hunksin kanssa.
Haluamme tällä kiertueella osoittaa suuret kiitokset kaikille meitä tukeneille tahoille, läheisillemme ja ennen kaikkea maailman parhaille faneille.
Rakkaudella meiltä teille,
Scandinavian Hunks!
Scandinavian Hunks: https://hunks.fi/
Esityksen kesto 1h 15 min, ei väliaikaa
Liput 39,50 €
Tapahtuma on K-16 ikärajalla

Hevisaurus
2022-10-30 14:00 - 17:00
Viiden dinosauruksen muodostama lasten suosikkiyhtye Hevisaurus syntyi vuonna 2009 ajatuksesta tehdä laadukasta hevimusiikkia lapsille ja lapsenmielisille. Räyhäkäs lastenheviyhtye on julkaissut kotimaassa seitsemän studioalbumia, joita on myyty 178 000. ”Mikä minusta tulee isona” –nimeä kantava albumi julkaistaan 1. syyskuuta. Hevisaurus on voittanut parhaan lastenmusiikin Emman kahdesti.
LIPUT:
Peruslippu 28,00€
Perhelippu 2 lasta + 2 aikuista 100€
Perhelippu 3 lasta + 2 aikuista 122,50€

Ti-Ti Nalle: Hirsimetsän juhlat! -konsertti
2022-10-25 18:00
Nalletalossa on aikamoinen hyörinä jo heti aamusta! Isoisänalle juoksee yöpuvussaan, Ti-Ri Vauva tepsuttelee iso tutti suussaan ja yöpuku kainalossaan pitkin poikin taloa, Trioli tekee kärrynpyöriä…
Mitä ihmettä tapahtuu Nallejen kodissa?
Hirsimetsässä on juhlat! Tätä päivää on koko Hirsimetsän väki odottanut jo pitkään ja tänään se tapahtuu! Mutta mitä? Arvatkaapa, kuka nalleista tuhisee täydessä unessa omassa sängyssään,
eikä ymmärrä, että olisi jo kiire vaihtaa juhla-asu päälle!
Lähde mukaan Nalleperheen ikimuistoiseen juhlaan Hirsimetsässä! Mukana tuttuja metsän asukkaita mutta myös salaperäinen, uusi asukas, jota kukaan ei ole koskaan aiemmin tavannut.
Liput:
Peruslippu 23,50€
Perhelippu (2 aikuista ja 2 lasta) 86,00€

Ressu Redford
2022-10-22 19:00
Tapahtuma on siirtynyt, edellinen ajankohta 15.10.2021. Jo ostetut liput käyvät uuteen ajankohtaan sellaisenaan. Mikäli uusi päivä ei kuitenkaan sovi, voit hakea lippurahojen palautusta 17.10.2021 mennessä osoitteessa web.lippu.fi/palautus

RESSU REDFORD LÄHTEE SYKSYLLÄ KONSERTTISALIKIERTUEELLE
Viime vuoden Vain Elämää -kaudella yleisöä hurmannut Ressu Redford lähtee syksyllä konserttisalikiertueelle. Yhdentoista paikkakunnan kiertue alkaa 15. lokakuuta Mikkelistä ja päättyy marraskuun lopussa Turun Logomoon. Konserteissa yleisö pääsee nauttimaan Ressun tuotannosta vuosien varrelta sillä luvassa on sekä vanhoja klassikoita että uudempaa tuotantoa.
– Salikiertueellani tullaan kuulemaan koko tuotantoani sieltä kasarin puolelta aina näihin päiviin asti. Luvassa on paljon suomenkielistä materiaalia mutta mukana on tietysti myös joitakin Bogart Co. ja Sound Of R.E.L.S. ajan kappaleita. Kattava kokonaisuus on siis tulossa: tuttuja klassikoita, hittejä ja minulle oleellisia poimintoja matkan varrelta. Musiikki kulkee akustisesta tunnelmoinnista tämän päivän soundiin, Ressu lupaa.
Ressu Redford teki paluun soolomusiikin pariin vuoden 2019 alussa. Artistin kaikkien aikojen tunnetuimpiin kappaleisiin lukeutuvat muun muassa klassikkohitit Älä mee, Kuka on se oikea ja Kuusi kuuta & Saturnuksen renkaat. Yleisö on löytänyt myös uudet kappaleet: Viimeinen päivä -single on ylittänyt kuunteluillaan kultarajan ja samaa rajapyykkiä reilulla 1,5 miljoonalla kuuntelukerralla lähenee myös viime keväänä julkaistu kesäbiisi Corolla. Edellisellä Vain Elämää -kaudella hurmannut Ressu Redford julkaisi helmikuussa uuden singlen Pieni askel.
Martti Talvela -sali
Lipun hinta:
Rivit 1-8 : 39,90€ (sis.palvelumaksu)
Loput rivit: 35,90 € (sis.palvelumaksu)
Järj. Warner Music Live

Valonlampi
2022-10-21 17:00 - 2022-10-28 23:30
Kulttuurin unelmavuosi häikäisee syyslomaviikolla

Valonlampi-valotapahtuma valaisee Mikaelin ja Pankalammen ympäristöä syyslomaviikolla 21.-28.10. Valonlampi käynnistyy perjantaina 21.10. nuorten Syysbreikki-tapahtuman yhteydessä. Mikaelin valot syttyvät klo 17 ja valoinstallaatiot syttyvät ympäri Pankalampea klo 18.
Mikaelin ulkopinnalla nähdään Jääluola-valoinstallaatio, jonka keskeyttää puolen tunnin välein Vuodenajat-valoinstallaatio. Mikaelin seinässä nähdään myös osallistava Just Dance -videoteos, jossa yhdistyy viimeisin projisointiteknologia, 3D-hahmosuunnittelu, tanssipelin koukuttavuus ja jo kivikaudelta suosittu varjoleikki.
Mikaelin lisäksi Pankalammen ympäristö herää eloon useamman valoinstallaation voimin. Perjantaina Mikaelin pihalla nähdään Yhteinen planeettamme -teos, jossa massiivisten valokiilojen rengas heijastetaan suoraan avaruuteen. Erittäin voimakkaiden Beam -heittimien show näkyy oikeissa olosuhteissa kilometrien päähän ja kiilat piirtävät taivaalle valovoimaisen “viestin” yhteiseltä planeetaltamme. Tulen virta -teos toivottaa vaeltajat tervetulleeksi kaupungin suunnasta. Joen väreilevä pinta ja rannat muuttuu hehkuvaksi tulimereksi. Viidakko -teos luo taianomaisen, vihreän, oranssin ja punaisen sävyissä hehkuva sademetsän lammen puoleisen sillan kupeeseen. Pankalammen länsirannalla oleva silta valaistaan kaikissa sateenkaaren väreissä Sateenkaarisilta -teoksella. Teokset lukuun ottamatta Just dancea ja Yhteistä planeettaa ovat perjantain lisäksi ihasteltavissa myös lauantaina 22.10.
Sunnuntaista eteenpäin Mikaeli hehkuu joka ilta aina Museoiden yöhön 28.10. saakka. Silloin valon ilo leviää myös kaupunkiin, valaisten Museoiden yön kohteita. Valaistuna ovat Suur-Savon museo, Sodan ja rauhan keskus Muisti ja Päämajamuseo sekä Mikkelin valokuvakeskus.

Valotaideteoksilla haluamme korostaa kaupungissamme ainutlaatuisesti yhdistyvää luontoa ja urbaania kaupunkikuvaa. Nykyaikaisen teknologian avulla pystymme viemään elämyksiä aivan uusille tasoille, joita ei voi sanoin selittää – ne on itse koettava! kertoo mikkeliläisen tapahtumatuotantoyhtiö Lumion valosuunnittelija Janne Pajarinen.

Valotapahtuman mahdollistaa Kulttuurin unelmavuosi 2022 –hanke. Suunnittelun ja tapahtuman teokset toteuttavat Lumio Events, Gaia Music, 3Dbase ja OiOi.

pe 21.10.
Klo 17-23 Mikaeli
Klo 18-22 Yhteinen planeettamme
Klo 18-23 Just Dance, Tulenvirta, Sateenkaarisilta, Viidakko

la 22.10.
Klo 18-23 Tulenvirta, Sateenkaarisilta, Viidakko, Mikaeli

su-to 23.–27.10.
Klo 18-23 Mikaeli

pe 28.10.
Klo 18-23.30 Mikaeli, sodan ja rauhan keskus Muisti, Suur-Savon museo, Mikkelin Valokuvakeskus

Kulttuurin unelmavuoden tavoitteina ovat kulttuurin saatavuuden ja saavutettavuuden lisääminen, kulttuuri-, taide- ja tapahtuma-alan tekijöiden työllistäminen sekä hyvinvoinnin lisääminen alueella. Hanke edistää kokonaisvaltaisesti sosiaalista, kulttuurista ja taloudellista kestävyyttä. Hankkeen rahoittavat Etelä-Savon maakuntaliitto Euroopan aluekehitysrahastosta sekä Mikkelin kaupunki.

Lue lisää: https://kulttuurinunelmavuosi.fi/valonlampi/
Facebook: https://fb.me/e/39O6bRvhS

Lisätietoja
Jatta Juhola
Hankepäällikkö
jatta.juhola@sivistys.mikkeli.fi

040 129 5157

Niko Väisänen
Lumio Events
niko@lumio.fi

044 535 1902

Syysbreikki
2022-10-21 17:00 - 22:00
Mikkelin Mikaeli järjestää nuorille Mikkelissä Syysbreikki-tapahtuman perjantaina 21.10.2022 Mikaelissa klo 17–22. Tapahtuma järjestetään yhteistyössä Mikkelin nuorisopalveluiden, Mikkelin nuorisovaltuuston ja Mikkelin kulttuuripalveluiden kanssa. Mikaeli haluaa tapahtumalla tarjota nuorille elämyksiä ja saada talo täyttymään nuorisolla ja nuoruuden energialla.
Mikkelin nuorisovaltuusto on ollut mukana suunnittelemassa tapahtumaa keväästä lähtien. Tapahtumassa on erilaisia aktiviteettejä, työpajoja ja toimintoja nuorille, joita paikalliset yhdistykset, seurat, järjestöt ja organisaatiot tarjoavat. Paikalla on kulttuuri-/urheilu-/taidetoimijoita sekä muita nuorten kanssa työskenteleviä tahoja, kuten hyvinvointipalveluja tarjoavia toimijoita ja hankkeita.
Mikaelissa nähdään myös erilaisia esityksiä paikallisilta nuorisoryhmiltä. Luvassa on tanssia, musiikkia ja teatteria sekä muita ajankohtaisia nuorisoryhmiä. Tapahtuman päättää artisti iben keikka klo 21–22.
ibe on suomalaisen musiikin uudistaja. Sukupolvensa ääneksi kutsuttu artisti on uransa aikana luonut laajan ja monipuolisen katalogin. Siitä löytyy jokaiselle jotakin, mutta iben tapauksessa se ei tarkoita; ei mitään kellekään. Artisti kuvailee suhdetta musiikkiinsa, kuin päiväkirjaan. Hän kertoo henkilökohtaisuuden ja avoimuuden olevan hänelle tärkeitä arvoja. ibe uskoo ihmisten olevan pohjimmiltaan yllättävän samanlaisia. Ehkä juuri siksi kuulijat löytävät jatkuvasti omia ajatuksiaan iben teksteistä, iben sanoittamana.
Tapahtumaan on vapaa pääsyy mutta paikkoja on rajoitetusti. Jokaiselle tulijalle jaetaan tapahtumaranneke hänen saapuessaan paikalle. Tapahtuma on päihteetön nuorisotapahtuma. Ovet tapahtumaan avautuvat klo 17 Mikaelissa, Sointukatu 1, 50100 Mikkeli.
Yhteystiedot:
Mikkelin Mikaeli Oy
Juha Heikkilä
Toimitusjohtaja
juha.heikkila@mikaeli.fi
040 163 5583
Mikkelin nuorisopalvelut
Jani Lastuniemi
vs. nuorisosihteeri
jani.lastuniemi@sivistys.mikkeli.fi
044 794 2438

JARI SILLANPÄÄ - SUOMI-HITIT
2022-10-16 15:00
Tapahtuma on siirtynyt, edelliset ajankohdat 10.4.2021 ja 31.10.2021 sekä kiertueen aiempi nimi Jari Sillanpää 25v juhlakiertue 2021. Jo ostetut liput käyvät uuteen ajankohtaan sellaisenaan.
Tapahtuma toteutetaan numeroimattomalla katsomolla, paikkanumerot eivät siis pidä paikkaansa.

Jari Sillanpää – Suomihitit 2022
Suomessa tykätään monenlaisista musiikkityyleistä, niin iskelmästä poppiin kuin humpasta tangoon. Kukapa hyppisikään paremmin tyylistä toiseen kuin monitaituri Jari Sillanpää.
Omiakin hittejä Jarilla riittäisi useamman konsertin verran, mutta hän haluaa esittää myös muiden artistien tunnetuksi tekemiä kappaleita. Niitä, joita hän pikkupoikana kuunteli mummolassa käydessään, kuten esim Markku Aroa, Katri Helenaa, Tapio Rautavaaraa…
Jari Sillanpään 25-vuotista upeaa uraa oli tarkoitus juhlia jo kaksi vuotta sitten, mutta valitettavasti koronapandemia sotki kaikkien suunnitelmat.
Suomi-hitit soivat luonnollisesti ympäri Suomen kaikissa konserttisaleissa loka-marraskuussa.
Varmista itsellesi ihanan nostalginen ilta täynnä mukavaa musiikkia ja loistavaa tunnelmaa.
”Sytyn aina uudelleen ja uudelleen konserttilavalla yleisön edessä ja ihana päästä laulamaan teille koronapandemian jälkeen huippumuusikoiden kanssa”, toteaa Jari ja toivottaa kaikki tervetulleiksi nauttimaan musiikista!
Kesto n. 2,5 tuntia sis. väliajan
Liput 52,00 € (sis. käsittelykulut)
Järj. Bridgehead Production ja Lilja Production

Konserttielämyksen kruunaa herkullinen ruokailuhetki ennen konserttia Gastropub Einossa.
Pöytävaraukset Osuuskauppa Suur-Savon Myyntipalvelusta: p. 010 764 2000 (8,35 snt/puh + 12,09 snt/min) tai sähköpostilla sales.suur-savo@sok.fi
Suosittelemme ruokailuun:
Paikallisia juustoja (L)
– Kappelin juustolan juustoja
Paikallista kalaa (L,G)
– Kera kasviksien
Einon suklaakakkua (L,G)
– Suklainen herkku kera pähkinöiden
Menun hinta 48 € / hlö
TAI

Puumalan kylmäsavulohta (L,G)
– Puumalan kylmäsavulohta & Saimaa leipää
Einon pihvi (L,G)
– Kunnon sisäfilepihvi, kasviksia
Kinuskia & mustaherukkaa (L,G)
– Kinuskikakkua & mustaherukkaa
Menun hinta 54 € / hlö

Suvi Teräsniska -Ihmisen poika
2022-10-15 19:00
Tapahtuma on siirtynyt, edellinen ajankohta 1.10.2021. Jo ostetut liput käyvät sellaisenaan uuteen ajankohtaan. Mikäli uusi ajankohta ei sovi, voit hakea palautusta lipuista 10.10.2021 mennessä, ohjeet palautukseen löydät täältä.
SUVI TERÄSNISKAN IHMISEN POIKA -KIERTUE SIIRTYY SYKSYLLE 2021 – MUKANA MYÖS UUSIA PAIKKAKUNTIA
Suvi Teräsniskan toivottu Ihmisen poika -konserttisalikiertue siirtyy syksyyn 2021. Hän julkaisi vuoden 2019 elokuussa oman versionsa Yö-yhtyeen koskettavasta kappaleesta Ihmisen poika. Kappale oli Suvin edesmenneelle ystävälle ja mentorille Olli Lindholmille erityisen rakas.
–Minulta on kovasti toivottu keikoille Yön kappaleita. Siksi päätin myös surutyönä itselleni tehdä kiertueen, jolla esitän minulle rakkaita Yön lauluja. Saan samalla itsekin purkaa ikävääni laulamalla ja kertomalla omia tarinoitani Yö-yhtyeen musiikista ja sen merkityksestä elämääni. Kiertueella haluan kunnioittaa itselleni rakkaita ihmisiä Yö-yhtyeen taipaleen varrelta. Matkan varrelle on mahtunut myös paljon hyviä ja iloisia asioita, joten toivon että konserteissa ei pelkästään vellota surussa vaan voidaan myös nauraa, Suvi sanoo.
Koskettavana tulkitsijana tunnetun Suvi Teräsniskan kaikki albumit ovat myyneet vähintään platinaa ja yhteensä hänen levyjään on myyty lähes puoli miljoonaa kappaletta.
Liput alk. 37,50 €
Suvi haluaa olla mukana auttamassa vähävaraisia lapsia ja lapsiperheitä, joten siksi osa lipputuotoista menee Hope ry:n toiminnan ja erityisesti pienten lasten tukemiseen.
Konsertin kesto n. 2 tuntia, sisältäen väliajan.
Järj. Warner Music Live

Konserttielämyksen kruunaa herkullinen ruokailuhetki ennen konserttia Gastropub Einossa.
Pöytävaraukset Osuuskauppa Suur-Savon Myyntipalvelusta: p. 010 764 2000 (8,35 snt/puh + 12,09 snt/min) tai sähköpostilla sales.suur-savo@sok.fi
Suosittelemme ruokailuun:
Paikallisia juustoja (L)
– Kappelin juustolan juustoja
Paikallista kalaa (L,G)
– Kera kasviksien
Einon suklaakakkua (L,G)
– Suklainen herkku kera pähkinöiden
Menun hinta 48 € / hlö
TAI

Puumalan kylmäsavulohta (L,G)
– Puumalan kylmäsavulohta & Saimaa leipää
Einon pihvi (L,G)
– Kunnon sisäfilepihvi, kasviksia
Kinuskia & mustaherukkaa (L,G)
– Kinuskikakkua & mustaherukkaa
Menun hinta 54 € / hlö

Arttu Wiskari – Suomen muotoinen kiertue
2022-10-14 19:00
Mikkelin Mikaelin 11.2.2022 -konsertti siirtyy, uusi päivä 14.10.2022. Ostetut liput käyvät uuteen päivään sellaisenaan tai ne voi palauttaa 17.2.2022 mennessä osoitteessa web.lippu.fi/palautus.
ARTTU WISKARI SUOMEN MUOTOISELLE KIERTUEELLE
Lukuisista jättihiteistään tunnettu Arttu Wiskari pääsee viimein kiertueelle vuosi sitten julkaistun Suomen muotoisen pilven alla -albumin tiimoilta. Tuleva Suomen muotoinen kiertue käynnistyy Järvenpäästä tiistaina helmikuun ensimmäinen päivä ja päättyy Espooseen sunnuntaina 6. maaliskuuta. Kiertue vierailee yhteensä kahdessakymmenessä kaupungissa. Konserttien lipunmyynti on alkanut tänään.
– Suomen muotoinen kiertue on aiemmin tekemättä jäänyt kymmenvuotisjuhlakiertueeni. En ole koskaan tehnyt konserttisalirundia, joten siitä tulee spesiaali. Tulemme näkemään kiertueen eteen todella paljon vaivaa. En malta odottaa, Arttu sanoo.
Arttu Wiskari on tänä syksynä mukana supersuositussa Vain elämää -ohjelmassa, ja hänen päiväänsä vietetään tänään 1. lokakuuta. Syksyn mittaan luvassa on ohjelman myötä siis lukuisia uusia tulkintoja Arttu Wiskarin kappaleista.
Liput 37,50€
Konsertin kesto n. 2 tuntia, sisältäen väliajan.
Järj. Warner Music Live

LASTENMUSIIKKIKONSERTTI AMMUU!
2022-10-13 18:00
LASTENMUSIIKKIKONSERTTI Ammuu!
to 13.10.2022 klo 18, Mikaeli
Vuonna 2007 perustettu Lastenmusiikkiorkesteri Ammuu! on uuden suomalaisen lastenmusiikin lippulaiva. Yhtyeen akustinen sointi ja upea stemmalaulu, pedagoginen ote sekä taidokas esiintyminen ovat tehneet vaikutuksen niin Emma-palkintoraatiin, musiikkikasvatusväkeen kuin kymmeniin tuhansiin lapsiin kautta maan. Tällä kertaa Ammuu! yhdistää voimansa Mikkelin kaupunginorkesterin kanssa, ja luvassa on kokonaisvaltainen konserttielämys koko perheelle. Konsertissa kuullaan suosikkeja Ammuun! monipuolisesta tuotannosta. Sovitukset kamariorkesterille on tehnyt Esko Elias Grundström. Saa laulaa ja leikkiä mukana!
Lastenmusiikkiorkesteri Ammuu!:
Hanna-Maija Aarnio: Lehmä – kellopeli, viulu, laulu
Sara Puljula: Piippolan Saara – lyömäsoittimet, laulu
Riikka Helske: Hiiri – kantele, laulu
Essi Putkonen: Kissa – viulu, laulu
Tero Pajunen: Heppa – kitara, laulu
Heidi Tamper: Possu – puhallinsoittimet, laulu
LIPUT: 10 € (perhelippu samassa taloudessa asuvilta 35 €)
HINTA S-ETUKORTILLA 8 € (perhelippu 30 €)
Lipunmyynnistä vastaa Mikkelin Kaupunginorkesteri
Yhteystiedot: https://mikkelinkaupunginorkesteri.fi/yhteystiedot/

Marion Aurinkosilmät -konserttikiertue / PERUTTU
2022-10-06 19:00
Tapahtuma on peruttu. Liput voi palauttaa osoitteessa web.lippu.fi/palautus 30.10.2022 mennessä.

Värttinä: Oi Dai 30v-juhlakiertue
2022-10-02 18:00
Värttinän kultaa ja platinaa myynyt Oi Dai –hittilevy täytti 30 vuotta. Nyt on syytä juhlaan ja juhlakiertueeseen.
Ilmassa on nostalgian havinaa ja supikkaiden supsutusta, sillä laulajariviin (Mari Kaasinen, Susan Aho ja Karoliina Kantelinen) liittyy nyt neljäntenä myös Värttinä-yhtyeen perustaja ja alkuperäisjäsen, muusikko Sari Kaasinen. Ja ne kukkamekot, ne on myös kaivettu naftaliinista.
Juhlavuoden kunniaksi suomen tunnetuin kansanmusiikkiyhtye päätti kokeilla, vieläkö Ukko Lumi irtoaisi yhtä nopealla tempolla tai miten sujuisi Marilaulu tai inkeriläinen röntyskälaulu Vot vot ja niin niin. Ja hyvinhän ne sujuvat, entistä ehompina ja päivitettyinä versioina. Sarin kaksirivinen haitarikin soi aivan kuin 90-luvulla.
Värttinä on vuonna 1983 Pohjois-Karjalassa, Rääkkylässä perustettu Suomen tunnetuin kansanmusiikkiyhtye. Yhtyeen perustivat Sari ja Mari Kaasinen yhdessä äitinsä Pirkko Kaasisen kanssa.
Värttinän musiikin juuret ovat karjalaisessa ja laajemmin suomalais-ugrilaisessa perinteessä, Kalevalassa ja Kantelettaressa. Yhtyeen soundi syntyi vahvan ja energisen moniäänisen laulutavan ympärille, johon oman lisänsä toivat kanteleen ja muiden kansansoitinten lisäksi modernimmat soittimet ja ripaus rokkia. Värttinän live-esiintymiset ovat tunteikkaita pyörremyrskyjä – juurihoitoa, joka ei jätä ketään kylmäksi.
Värttinän Oi Dai-levy julkaistiin kesän korvalla 1991. Levyn julkaisua ennakoi Marilaulu-single, josta tuli yhtyeen ensimmäinen radiohitti. Oi Dai-levystä tuli yhtyeen suuri läpimurto, ja levy toi Värttinän suuren yleisön tietoisuuteen. Oi Dai myi kultaa (25.000 kpl) ja platinaa (50.000 kpl) ja oli radiokanavien soitetuimpia syksyn 1991 ajan.
Värttinä esiintyi kaikilla suurilla rock-festivaaleilla ja sadoissa konserteissa Suomessa ja pian myös Euroopassa. Yhtyeen kiertueet laajenivat pian Euroopan lisäksi mm. Pohjois-Amerikkaan, Japaniin, Australiaan ja Brasiliaan.
Nykyisin Värttinä keikkailee ympäri maailmaa ja iloitsee mahdollisuudesta päästä esittämään hittilevynsä materiaalia suomalaisissa konserttisaleissa ja klubeissa.
Vuoden 2021 aikana Värttinä on saanut ansaitusti paikkansa Musiikkimuseo Famen kunniagalleriassa ja oma tähti Tampereen Walk of Famessa loistaa kirkkaana.
Värttinä Oi Dai-kokoonpano:
Susan Aho, laulu ja harmonikka
Mari Kaasinen, laulu ja kantele
Karoliina Kantelinen, laulu, huilut ja kantele
Featuring Sari Kaasinen, laulu, kantele, kaksirivinen haitari
Mikko Hassinen, perkussiot
Matti Laitinen, kitara ja mandocello
Lassi Logren, viulu ja jouhikko
Lipun hinta 29,50 €

Meemitalo tour / LOPPUUNMYYTY!
2022-10-01 16:00 - 17:00
Meemitalo Tour tuo ensimmäistä kertaa huippusuositut vaikuttajat kaupunkiisi hauskan tapahtuman merkeissä. Luvassa interaktiivinen lava-show, jonka ohjelmassa visailuja ja kisailuja esiintyjien kesken sekä tietysti Meet & Greet. Tule paikan päälle pitämään hauskaa ja tapaamaan Suomen ykkösvaikuttajia!
Esiintymässä Niko ja Santtu, Ella & Helmi, Veetu Vuori ja Mr. Zeus!
Meemitalo on Suomen ensimmäinen somettajien yhteinen kommuuni, johon kuuluu 10 suosittua tubettajaa ja tiktokkaajaa. Meemitalon jäsenillä on somessa yhteensä yli 3 miljoonaa seuraajaa. Niko ja Santtu perustivat Meemitalon vuonna 2020 ja nyt Meemitaloon kuuluvat myös Ella & Helmi, Weksi, Veetu Vuori, Katjanen, Mr. Zeus, Nino Ärling ja Arttu Laitinen.
Itse Meemitalo sijaitsee Tampereella ja sieltä löytyvät skeittiparkki, trampoliini, vaahtomonttu, kuvausstudio, pelihuone sekä muita kuvaustiloja. Meemitalo on jäsenten yhteinen kuvaustila, jossa monet videot, haasteet ja Tiktokit kuvataan yhdessä.
Tapahtuman kesto n. 3 tuntia, sisältäen 1 tunnin show’n ja Meet & Greet -osion.
Lipun hinta 20,00 €
Esiintyjien somet:
Niko ja Santtu
Instagram: @nikojasanttu
Youtube: https://www.youtube.com/c/NikojaSanttu
TikTok: @justapränkbro
Niko
Instagram: @nikoreettu
Santtu
Instagram: @santtust
TikTok: @santerivili
Ella ja Helmi
Instagram: @helmijaella
Youtube: https://www.youtube.com/c/EllaHelmi
TikTok: @helmiella
Ella
Instagram @ellahautajarvi
Helmi
Instagram: @helmi.kantola
Veetu Vuori
Instagram: @veetuvuori
Youtube: https://www.youtube.com/channel/UCUF41-sE3-IagcMFZOSl4Pw
TikTok: @veetukatja
Mr. Zeus
Instagram: @mrzeusofficial
Youtube: https://www.youtube.com/channel/UCATbIeZPgjOu5S3mZHpMFbQ
TikTok: @mrzeusofficial

Happoradio -Majakka-konserttisalikiertue
2022-09-30 19:00
Tapahtuma on siirretty, edelliset ajankohdat 7.10.2021 ja 12.2.2022. Jo ostetut liput käyvät uuteen ajankohtaan sellaisenaan. Mikäli uusi ajankohta ei sovi, voit hakea palautusta lipuista 15.2.2022 mennessä täältä.

20 VUOTTA HAPPORADIOTA! KONSERTTISALIKIERTUE ALKAA SYYSKUUSSA
Suomirock-suuruus Happoradio juhlistaa 20-vuotista uraansa sekä syksyllä julkaistavaa Majakka-albumiaan konserttisalikiertueen muodossa! Kiertue kattaa lähes koko Suomen, ja live-esiintymisistä päästään nauttimaan aina lokakuun loppupuolelle saakka.
– Kahdenkymmenen vuoden ja reilun tuhannen keikan kokemuksella uskallan väittää että yhtyeemme on parhaimmillaan konserttisaleissa. Nautimme ympäristöstä, jossa sanat ja sävelet pääsevät kuulijoiden korviin ja sydämiin ilman että ne joutuvat taistelemaan huomiosta särkyvien lasien ja naapurista kaikuvan karaoken kanssa. Kasaamme ohjelmiston huomioiden sekä 20-vuotisen uramme että syyskuun alussa ilmestyvän Majakka—albumimme, ja mukana on aiempien salikiertueidemme tapaan legendaarinen jousikvartetti Triosis+, Aki Tykki kertoo.
Happoradion suosio on vuodesta toiseen kasvanut tasaisesti. Vuonna 2001 perustetun yhtyeen uralle on mahtunut lukuisia kulta- ja platinalevyjä sekä listaykkösiä. Sen tunnetuimpia hittejä ovat muun muassa Tavikset, Puhu äänellä jonka kuulen, Che Guevara ja Tehdään jotain kaunista. Laulaja Aki Tykki hurmasi katsojat Nelosen suositussa Vain Elämää -ohjelmassa keväällä 2018. Happoradio juhlii 20-vuotista taivalta myös uudella albumilla, jolta on julkaistu kultarajan ylittänyt Tehdään jotain kaunista sekä lisäksi Silta, Super Mario ja Jos et olis siinä.
Martti Talvela -sali
Rivit 1-13: 39,90€ (sis. palvelumaksu)
Rivit 14-19 + parvet: 37,50€ (sis. palvelumaksu)
Katso paikkakuntakohtaiset lipunmyyntitiedot www.warnermusiclive.fi/happoradio

REIJO TAIPALE - AAVAN MEREN TUOLLA PUOLEN
2022-09-29 19:00
Reijo Taipaleen laulut ja elämäntarina konserttikiertueelle
Aavan meren tuolla puolen – muistoissa Reijo Taipale
Iskusävelten ja tangon mestarilaulajana ja tulkitsijana tunnettu Reijo Taipale ja hänen laulunsa ovat juurtuneet suomalaisten sydämiin. Rakastetun laulajan matka päättyi muutama vuosi sitten, mutta laulut ja tarina jäivät elämään. Vuonna 2022 kiertävän konserttikiertueen musiikki ja tunnelma ovat käsinkosketeltavia, kun solistit muistelevat suomalaisen syvien rivien tulkkina esiintyneen Reijon elämäntaivalta ja esittävät Reijon muistokkaita iskelmiä eri vuosikymmenten varrelta.
Muistokonsertissa hurmaavat Kyösti Mäkimattila, Amadeus Lundberg ja Henry Friman. Kapellimestarina nähdään itseoikeutetusti Reijo Taipaleen luottomies ja hänen kanssaan pitkään keikkaillut, Kultaisen Harmonikan mestari Jani Helenius. Musiikista vastaa Heleniuksen 8-miehinen juhlaorkesteri. Esitystä elävöittävät taustaprojisointina esitettävät ajan kuvat, mm. Reijon kotialbumin ennennäkemättömät valokuvat.
Reijo Taipale syntyi 9. maaliskuuta 1940 Miehikkälässä ja kuoli 26. huhtikuuta 2019 Helsingissä
Konsertin kesto noin 2 tuntia, sisältää väliajan

SAIMAA SINFONIETTA – RUNOJA JA RAUNIOITA
2022-09-08 19:00
to 8.9.2022 klo 19, Mikaeli
Erkki Lasonpalo, kapellimestari
Mackenzie Melemed, piano
Lotta Wennäkoski: Ulapasta
Dmitri Šostakovitš: Pianokonsertto nro 2
Felix Mendelssohn: Sinfonia nro 3 ”Skottilainen”
Mackenzie Melemed voitti vuoden 2017 Maj Lind –pianokilpailun ja syövytti itsensä syvälle suomalaisten sydämiin: hän soitti tekniikka ja tulkinta täydellisessä tasapainossa, säteili lavakarismaa ja vieläpä tunnustautui Suomi-faniksi antaen haastattelunsa suomeksi. Kiertämistä tuhansien järvien maassa onkin sen jälkeen riittänyt ja nyt Melemed palaa Saimaa Sinfoniettan solistiksi tuomisinaan varsin poikkeuksellinen moderni klassikko: Dmitri Šostakovitš nimittäin sävelsi toinen pianokonserttonsa 19-vuotiaan Maksim-poikansa soitettavaksi. Harvinaisen hyväntuulinen ja humoristinen teos pirskahteleekin nuoruuden viatonta intoa ja oikukkaita päähänpistoja niin hersyvästi, että sen ketterää menoa on kuultu jopa Disneyn Fantasia 2000 –elokuvassa.
Syksyn avauskonsertissa konsertto saa kuitenkin ympärilleen vastapainoksi vakavia ja vaateliaitakin sävyjä. Felix Mendelssohn vieraili Britannian-kiertueensa yhteydessä Skotlannissa ja vaikuttui syvästi maan jylhistä nummista, sumuisista vuorista ja kolkoista rauniolinnoista – mitäpä muutakaan näistä syntyi kuin kokoaan suurempi sinfonia. Lotta Wennäkoski taas on vaikuttunut vähintään yhtä voimallisesti runoilija Johanna Venhon dramaattisista ja riipivistä runosäkeistä, joiden pohjalle ajatuksia herättävä ”Ulapasta”-orkesteriteos on rakennettu.
Erkki Lasonpalo sitoo niin runot ja rauniot kuin hauskanpidonkin yhdeksi saumattomaksi kokonaisuudeksi – koko elämän kirjoksi – ja tarjoaa siten voimaannuttavan energia-annoksen pimeneviin syysiltoihin
LIPUT: 30 € / 27 € / 12 €
HINTA S-ETUKORTILLA 27 € / 24 € / 9 €
Lipunmyynnistä vastaa Mikkelin Kaupunginorkesteri
Yhteystiedot: https://mikkelinkaupunginorkesteri.fi/yhteystiedot/

Eija Kantola: SATA SUUDELMAA -juhlakonsertti / PERUTTU
2022-09-05 19:00
TAPAHTUMA ON PERUTTU! Lippurahojen palautusta voi hakea 31.8.2022 mennessä linkistä: https://web.lippu.fi/palautus

Eija Kantola 30-vuotisjuhlavuosi
SATA SUUDELMAA -juhlakonserttikiertue syyskuussa 2022
Vuoden 1992 Tangokuningatar Eija Kantola on ollut jo pitkään kotimaisen iskelmätaivaan kestosuosikki. Musiikki on kuulunut Eijan elämään lapsuudesta asti – ensimmäisen bändinkin hän perusti jo 14-vuotiaana. Eija kouluttautui kuitenkin sairaanhoitajaksi, mutta Tangokuningattareksi valinta muutti suunnan ja mullisti koko elämän. Siitä lähtien Eija on laulanut ammatikseen. Tänä vuonna vietetään 30-vuotisjuhlavuotta ja syyskuussa 2022 on “Sata suudelmaa”-juhlakonserttikiertueen aika – ohjelmistoon on koottu suosituimmat laulut uran varrelta sekä yllätysnumeroita ja yllätysvieraita.
Eijalla on lukuisia levytyksiä, joista ensimmäinen on 1980-luvun lopulla julkaistu “Samppanjaruusu” ja uusin 9.7.2021 ilmestynyt “Kipinä” (ko. päivänä tuli kuluneeksi tasan 29 vuotta Eijan valinnasta Tangokuningattareksi).
Tärkeitä tapahtumia Eijan uralla ovat olleet lisäksi Syksyn Sävel 1994 voitto laululla “Yön hiljaisuus” ja Suomen Euroviisukarsintojen 2. sija laululla “Rakkauden kirja”.
Viihdemaailma on tullut tutuksi ja ura on kuljettanut niin huvipaikoille, konserttiareenoille kuin erikoisesiintymisiin –kilpailuja unohtamatta. Eija on palkittu monipuolisesta urasta ja taitavista tulkinnoistaan Kullervo Linna -palkinnolla 2015 – palkinto myönnetään tunnustuksena ansioista kotimaisessa viihdemusiikissa.
Omega-orkesteri on ollut Eijan säestäjänä vuosia ja myös konserttikiertueella mukana.
Juhlakokoonpanossa ovat mukana:
Jouni Hannula – basso, laulu
Jani Leskinen – rummut ja perkussiot
Jani Luoma – kitarat, huuliharppu ja laulu
Simo Koho – koskettimet, haitari ja laulu
Pekka Kuorikoski – kosketinsoittimet, viulu ja laulu
Heikki Pohto – puhaltimet ja laulu
Liput 42,00€ (sis. palvelumaksu)

Lääkäriseura Duodecim 100v. juhlaseminaari: Ilmastonmuutokset uhkakuvat
2022-09-02 16:00 - 18:00
Lääkäriseura Duodecimin Mikkelin paikallisosasto järjestää 100. toimintavuotensa kunniaksi juhlaseminaarin pe 2.9. Mikaelissa. Seminaari on klo 16-18 ja on vapaasti avoin yleisölle.
Ilmastonmuutos / ilmastokriisi on tämän hetken kuuma aihe (HeSa pääkirjoitus 17.8.). Hallitusten välinen IPCC -ilmastopaneelin raportti keväällä 2022 osoitti konkreettisesti nykyisen fossiilienergian tuhlaavan käytön tuhoisuuden.
Lähivuosikymmenien ennakoitu ilmaston lämpeneminen on trooppisilla alueilla jo eksistentiaalinen vaara yhteiskunnille. Suomessa ilmasto lämpenee 1,5-2 kertaa nopeammin. Talvisadanta lisääntynee ja lumikausi lyhenee. Kesällä uhkaavat kuivuusjaksot ja kasvuhäiriöt maa- ja metsätaloudessa.
Puhujina seminaarissamme toimivat Ilmatieteen laitoksen tutkimusjohtaja, prof. Hannele Korhonen ja Suomen Pankin edellinen pääjohtaja Erkki Liikanen. Heidän esitelmiensä otsikot ovat:
Prof. Hannele Korhonen: ”Ilmastonmuutoksen uhkakuvat”
Puheenj. Erkki Liikanen : ”Maailma muutoksessa: Covid, Ukraina, ilmasto. Politiikan . vastauksia”
Kun nyt muutospaineissa vaaditaan nykyisille elämäntavoillemme yhteiskunnan tukia, tulee asiantuntijoiden avata realiteetit poliittista päätöksentekoa varten.
